El Consell Nacional dels Infants i Adolescents de Catalunya (CNIAC) va celebrar, el dissabte 21 de març, la primera reunió de l'Assemblea.
Fruit d'aquesta trobada, els membres del Consell han redactat una nota de premsa on detallen els objectius principals del pla de treball per aquest any.
Directora del Servei de Psicologia Clínica
La fecunditat humana inscrita més enllà de la reproducció de l'espècie traspassa els límits de la biologia i conjuga les dimensions biopsicosocioculturals, així com el desig de fill amb les funcions parentals.
La filiació es registra en la producció simbòlica i cultural dels subjectes (Faure-Pragier, S., 1997; Frydman, R., 1986; Tubert, S. 1996).
Freud va posar l'accent en la gratificació de fantasies d'immortalitat i manteniment de l'espècie.
Definia el subjecte com un fi en si mateix i un graó de la cadena.
Des d'aquesta perspectiva, el fill esdevé un contenidor de les ansietats per mort dels pares en la mesura en què representa la continuïtat i permet mantenir la fantasia de transcendir en el temps.
Treballadora social, mediadora familiar i terapeuta familiar ( [EMAIL] )
El Servei d'Orientació i Mediació de la Infància i de l'Adolescència (SOMIA) és un servei en funcionament des del 1997, vinculat estretament al Telèfon Infància Respon.
Tots dos serveis estan gestionats per l'Associació in via en conveni amb la Direcció General d'Atenció a la Infància i l'Adolescència (DGAIA).
L'objectiu d'aquest article és donar a conèixer el nostre servei, així com algunes característiques de les famílies que atenem i la nostra metodologia d'avaluació i intervenció en el procés de treball familiar.
Catalunya és la tercera comunitat autònoma pel què fa a equitat educativa, perquè presenta un sistema educatiu just, inclusiu i de qualitat per a totes les persones que en fan ús.
Per davant hi té el País Basc, l'únic que compta amb una valoració molt bona, i Madrid que té una equitat "alta".
L'obesitat infantil és un problema rellevant de salut pública i prevenir-la és una de les prioritats del Departament de Salut.
Les dades obtingudes de les àrees bàsiques de salut durant l'any 2011 assenyalen que a Osona hi ha un 32,4% de nens i nenes (un de cada tres infants) de 6 a 9 anys amb excés de pes (sobrepès o obesitat).
A fi de corregir aquesta realitat, i en el marc del Pla de salut i el Pla interdepartamental de salut pública (PINSAP), es va iniciar un projecte que té com a objectiu fonamental promoure l'alimentació saludable i l'activitat física dels infants.
L'Hospital Sant Joan de Déu ha aconseguit recollir un milió d'euros a partir de donacions de la societat civil per construir el nou hospital de dia, l'espai on els pacients poden rebre de manera ambulatòria el tractament que necessiten sense haver de quedar ingressats a l'Hospital.
Està previst que el nou equipament sigui inaugurat a començament d'aquest estiu.
L'Hospital ha tirat endavant la construcció del nou hospital de dia a partir de les donacions de més d'un centenar de particulars i famílies de pacients, organitzacions i empreses.
El jugador del FC Barcelona Xavi Hernández i la seva dona Núria Cunillera, que van donar els regals del seu casament a la causa, i l'Obra Social "la Caixa" van ser els primers que van contribuir a fer realitat aquest projecte.
Amb les seves aportacions es van poder iniciar les obres i col·locar la primera pedra, el febrer de 2014.
Organització: Fundació Vidal i Barraquer
Organització: Universitat Autònoma de Barcelona
Dates: del 25 al 30 de maig del 2015
Organització: Col·legi Oficial de Psicòlegs de Catalunya
Dates: del 5 al 18 de maig del 2015
Organització: European Comission
Entre els molts consells que ens ofereix el seu autor, tots basats en referències científiques de com educar nens i nenes intel·ligents i feliços, trobem aquest: "Vol que el seu fill vagi a una bona universitat?
Ensenyi-li a controlar els seus impulsos".
Les dades ens confirmen que el coeficient d'intel·ligència és modelable, i que hi ha cinc coses importants difícils de mesurar però determinants a l'hora d'establir les capacitats: el desig d'explorar i aprendre, l'autocontrol, la creativitat, la comunicació verbal i la capacitat per interpretar la comunicació no verbal.
Aquest llibre ens ofereix la possibilitat de reflexionar sobre el coneixement necessari del cervell dels infants i les interaccions amb els ambients que els envolten.
La relació entre raó i emoció és bàsica per al desenvolupament d'una millor manera de viure i de conviure amb un grau més gran de benestar emocional i de felicitat, que és l'objectiu de tots els éssers humans.
El fet que tot el que sentim depèn del que pensem i percebem fa imperiosa la necessitat de canviar, és a dir, d'aprendre a viure i a conviure d'una manera més humana i menys primitiva, de millorar el control de les nostres emocions i del nostre egoisme.
Amb aquest llibre es pretén posar a l'abast d'un públic ampli una lectura divulgativa i pràctica sobre aquests temes, està escrit tant per aprendre un mateix com per ensenyar als fills o alumnes.
Per què no puc fer-me pessigolles a mi mateix?
Totes aquestes preguntes i moltes més fetes per infants de totes les edats inspiren aquest llibre en el qual han participat grans experts de tot el món per intentar respondre a la curiositat dels més petits i també a la dels adults.
De forma amena i divertida, l'escriptora Gemma Elwin Harris ha recopilat grans preguntes d'alumnes d'educació primària i ha reunit un extraordinari equip de científics, especialistes, filòsofs i escriptors per respondre.
Experts com Richard Dawkins, Noam Chomsky, Sir David Attenborough, Marcus de Sautoy, Alain de Botton i Phillip Pullman, entre d'altres, ens ofereixen explicacions senzilles i il·lustratives sobre les qüestions més diverses i ens ajuden a comprendre millor el món que ens envolta.
La por s'ha convertit en un dels sentiments dominants en la societat actual.
Tant el temor que neix de les circumstàncies col·lectives (calamitats climatològiques, guerres o crisis econòmiques galopants) com el que sorgeix del nostre interior, especialment del cervell (fòbia, ansietat, terror, angoixa, pànic i incertesa).
A més, la influència creixent dels mitjans de comunicació de masses sobre la nostra conducta provoca que els temors ens semblin més terribles del que realment són.
El professor Tizón aborda, de manera rigorosa però comprensible per a qualsevol lector, la naturalesa i el poder de la por.
Intenta situar cadascun dels temors en el seu context just, per mostrar on guardem les nostres pors i mirar d'explicar-nos com gestionar-les a la nostra vida quotidiana.
Un cop identificats, poden perdre força i, sobretot, poden quedar atenuats o neutralitzats per teràpies i enfocaments basats en la intel·ligència emocional.
Amb el bisturí precís, el doctor Tizón descriu i posa les bases perquè cada persona pugui viure sense por.
Leoteca és un espai dedicat a la literatura infantil especialment pensat per a la participació dels infants, però en el qual els adults també desenvolupen un paper actiu.
Leoteca és una comunitat infantil on la lectura es converteix en una activitat atractiva.
En formar part de la Leoteca, els petits llegeixen i, alhora, comparteixen les seves experiències amb els seus amics, companys i professors.
També poden consultar el que ha llegit un company, fer-hi suggeriments, comentar i votar llibres, i buscar-ne de nous per seguir llegint segons els gustos i les expectatives de cadascun.